A Bizottság 1260/89/EGK rendelete

(1989. május 8.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 20/89/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a Nómenklatúra Bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. május 8-án.

a Bizottság részéről

Christiane Scrivener

a Bizottság tagja

[1] HL L 4., 1989.1.6., 19. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Lágy, fehér viasz megjelenésű termék, amely páros, 18-26 atomos szénláncú alfaolefinek keveréke, amelyekből a 20 és 22 szénatomos láncok a teljes tömeg több mint 80 %-át képviselik. | 27129090 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2712 és a 27129090 KN-kód megfogalmazása határozza meg. A termék hasonló a 2712 KN-kód második részében említettekhez. |

[4,4'– bis(1,1,3,3, -tetrametil-butil)-2,2' – tiodifenolato-0,0', S](butil-amina)nikkel(II) | 29309090 | A besorolást a Kombinált Nómenklatúra 1. és 6. általános értelmezési szabályának rendelkezései, a 29. árucsoporthoz fűzött 6. megjegyzés, valamint a 2930 és a 29309090 KN-kód megfogalmazása határozza meg. |

Triazin származék oldata (megközelítően 75 tömegszázalék) illékony szerves oldószerben (megközelítően 25 tömegszázalék), amely a ciklohexán-diizocianát (HMDI) polimerizációjának átszerveződésével jön létre, és amelyben a szabad izocianát csoportok védettek. | 39119090 | A besorolást a Kombinált Nómenklatúra 1. és 6. általános értelmezési szabályának rendelkezései, a 39. árucsoporthoz fűzött 3e. megjegyzés, valamint a 3911 és a 39119090 KN-kód megfogalmazása határozza meg. A termék polimer jellemzőkkel rendelkezik, és előpolimernek tekintendő. |

--------------------------------------------------